Раней да оперы ў канцэртным “фармаце” стаўленне было несур’ёзнае. Вось спектакль — іншая справа. Але рамонт Вялікага тэатра ўнёс свае карэктывы, вымусіўшы пашырыць амаль прызабытую практыку оперных гала-канцэртаў і ахапіць ёй не толькі сталічную і абласныя філармоніі, але і Палац Рэспублікі. Нядзіўна, што і нядаўняе сумеснае выступленне салістаў Марыінскага тэатра з Санкт-Пецярбурга і Беларускай оперы было аншлагавым. І віталі не “замежных зорак”, а “сваіх”: усе трое піцерцаў былі беларускага паходжання. Сапраўднай “госцяй” аказалася хіба лаўрэат міжнародных конкурсаў, уладальніца прыза імя М.Калас Ірына Ягорава з Масквы.